לחם ביתי הוא ללא ספק עדיף על הקנוי. ואין כמו ריח של לחם הנאפה בשביל לגרום לאווירה ביתית חמה.אבל למרות שלחם הוא די פשוט להכנה - אין לי מושג איך להתעסק עם שאור. זה כמו תינוק שצריך לטפל בו 24/7. להאכיל, להשקות, לחמם, להוציא וחוזר חלילה. ובינינו - באיזה שלב יש לזה גם ריח של פגר. אז הנסיונות שלי לגדל שאור על מנת ליצור לחם כשלו. הרגתי אינספור "גורי שאור".אבל עקשנית שכמותי לא מתייאשת ואם אומרים לי אי אפשר - אני אמצא את הדרך להפוך את זה לאפשר. אם אני רוצה. אם אני לא רוצה - אז מקבלים בדיוק את ההפך. כלום לא יזיז אותי. אז חיפשתי את הקיצור דרך ללחם שאור. לחם שיהיה טעים כמוהו אבל בלי הכאב ראש.
והפתרון בא די בקלות. יוגורט! טעמו חמצמץ ומזכיר את החמצמצות של השאור.
לחמם את היוגורט מעט במיקרו.להמיס את השמרים במים כ- 10 דקות.בקערת המערבל להכניס את היוגורט, מלח, דבש ושמן. להוסיף את השמרים ו-4 כוסות קמח. ללוש לבצק אחיד. במידת הצורך להוסיף את הקמח הנותר.לכסות ולהתפיח במקום חמים עד הכפלת הנפח - בערך 1/2 1 שעות.לחמם תבנית חרס בתנור בחום גבוה. ללוש את הבצק ולהוציא ממנו אויר. ליצור כדור ולהניח על נייר אפיה. למרוח מעט שמן ולפזר גרעיני חמניה / שומשום / פרג או קוואקר.לאחר 45 דקות להניח את הלחם על נייר האפיה בתבנית שחוממה בתנור. לאפות כ- 35 דקות. איך יודעים שמוכן? דופקים על הלחם וממתינים שהגמד יענה....סתאאאאאאאאאם. דופקים על הלחם ואם הצליל חלול - הלחם מוכן.
הנסיכה חיילת, לא להאמין. רק אתמול היתה צוציקית, צמודה אלי כל הזמן. ילדה שהיא גם חברה. חכמת חיים כזו לא רואים אצל הילדים של היום. ילדה פשוט מושלמת. עכשיו רחוקה מהבית - ואמא מתגעגעת. מאוווווווווווווווווד מתגעגעת.
אז לילדה מושלמת מכינים עוגיות מושלמות. בהירות ופריכות, מתוקות ונפלאות. כמוה.העוגיות פשוטות להכנה ועשויות בהמון אהבה.
עוגיות שקדים פריכות1/2 כוס אבקת סוכר1 כוס שקדים טחונים לאבקה1 כוס קמח115 גרם חמאה1/2 1 כפית וניל1 כפית תמצית שקדים1 - 2 כפיות חלב לעבד במעבד מזון את החמאה עם השקדים, אבקת סוכר וקמח לתערובת פירורית. להוסיף תמציות ומעט חלב עד התגבשות.לחמם תנור לחום בינוני ולרפד תבנית בנייר אפיה.לגלגל מהבצק סהרונים ולהניח בתבניות. אין צורך להניח מרוחקים כיוון שהעוגיות לא מתפשטות.לאפות כ- 15 דקות עד הזהבה קלה. להזהר מאפית יתר.
לצנן מעט ופזר אבקת סוכר.
ה- קסדייה quesadilla הינו אוכל לעצלנים רעבים. וכזו אני.כש"מבשלים" לאחד או במקרה שלי אחת לא ממש בא לי להתעסק בבישולים. סלט זה המקסימום. אבל בקור הזה, ואחרי יום של רעב והקור בחוץ בא לי משהו חם שיעשה לי נעים בבטן. בלי הרבה "פצ'קריי" משהו שאפשר לאכול עם כוס יין טוב ולראות "מעושרות", התוכנית האינפנטילית התורנית שמחליפה לי את הבידוריות של "היפה והחנון". פיצה? יותר מדי זמן בשביל להתפיח בצק. והיום אני מכריזה על עצלנות לילית. מותר לי.הקסדיה עונה על כל הקריטריונים שהצבתי לעצמי. קלה להכנה, ולמעט קיצוץ קל של הירקות אין צורך במאמץ מרובה.
אחרי סופ"ש מלא אירועים, עצובים, מרגשים, משמחים ודינאמיים שהסתיימו במופע מקסים של גידי גוב וחברים אני מצפה בכיליון עיניים לבית הריק השבוע. רק אני ומיצי. שלווה ורוגע. כייף. טיפסתי את בית אורן בדרך הביתה, שואבת לריאות את ריח האדמה הלחה, מתענגת על זיכרונות טרום שריפה וחולמת על ההר שישוב להיות ירוק.בכל פינה יש כבר ניצנים של התחדשות וזה מרומם את הלב. אבל זיכרון שריפת הכרמל תמיד יגרום לצביטה בלב, כמו זיכרונות אהבות נושנות. פינות חמד שלא ישובו לעולם.
במגירה בבית המתינה לי חבילת נשיקות שוקולד שהביאו לי מחו"ל וכך נוצרו להן עוגיות, מקמח מלא ומלא אהבה ונשיקות. כל כך מתאים למצב רוח השלו שנחת עלי היום, יום ראשון, תחילת שבוע וראש חודש.
אז שיהיה לנו שבוע נהדר וראש חודש טוב. אמן.
לערבל בקערת המיקסר את החמאה, הסוכר והדבש לתערובת אוורירית.להוסיף ביצה ולהמשיך ולערבל עד שהתערובת קצפית. להוסיף וניל וחמאת בוטנים.בקערה נפרדת לנפות את הקמח המלא והקמח הלבן ולהוסיף סודה לשתיה. להוסיף לתערובת החמאה יחד עם האגוזים הקצוצים ולערבב במהירות נמוכה.ליצור כדורים בגודל פינג פונג ולהניח ברווחים גדולים על תבנית מרופדת בנייר אפיה.לאפות כ- 8 דקות בתנור שחומם מראש ל- 180.אחרי 8 דקות לנעוץ מטבע / נשיקת שוקולד ולאפות כ- 5 דקות נוספות.לצנן לחלוטין.
עצוב וקשה. נעלה לקברך הבוקר ולא נאמין, למרות שעברו שנים שאתה באמת איננו.תמשיך לשמור ולהגן עלינו מלמעלה. אילן, חבר שלי הכי בעולם - אתה חסר.
לערבב את כל המרכיבים. לשמן תבנית אפיה ולאפות בחום בינוני עד שקיסם יוצא יבש.בגמר האפיה, כאשר העוגה עדיין חמה, לשפוך עליה 3/4 כוס מיץ תפוזים, סחוט טרי.
ויום הולדת שמח לאמא שלי היקרה!! אוהבים אותך - הכי בעולם!!!אמא!
או במילים אחרות - אני חולה :-(ככה אני מתחילה את החורף. שוס של שפעת. הגוף כואב, העיניים דומעות וקשה לצאת מהמיטה.שלא לדבר על התיאבון שלא קיים.אבל אין כמו מרק כשחולים. ועדיף מרק עוף, כי לא סתם קוראים לו הפנצילין היהודי.את המרק הזה הכינו לי בהרבה אהבה ורואים :-)במקום זר פרחים קיבלתי לבבות גזר, לבבות קישוא והמון בריאות.
לבשל את העוף במים לכדי כיסוי כחצי שעה. לכפות את הקצף.להוסיף את הירקות ולבשל כשעה.להוציא את עלי הסלרי והפטרוזיליה.לפרק את חתיכות העוף מהעצם ולהחזיר למרק.
להגיש בהרבה אהבה.
מי גנבה לי את הפוך?? מיצי שלנו!!
כל הסלולים מלווים בשלטים עם פסוקים מהתנ"ך והתלמוד, פסוקים שנוגעים לאותו מקום או צמח.
ולכן, באופן שלא באמת התכוונתי, המאפינס האלו כל כך מתאימים ליום שלנו. מלאים בריאות ושפע.ולא לשכוח, שלמרות הכל - יש לנו ארץ נהדרת!
בקערה בינונית לערבב את הקמח, סודה ואבקת אפיה.בקערה נפרדת להקציף את הביצים והסוכר, להוסיף וניל, חלב, שמן, מייפל ווניל ולערבב לאחידות. לערבב פנימה את הבננות.בעזרת כף עץ לקפל פנימה את תערובת הקמח ולאחר מכן את האגוזים.לשפוך לתבנית מאפינס מרופדת במנג'טים מנייר ולקשט בשקדים או בקוואקר.לאפות כ- 30 דקות בתנור שחומם מראש ל- 170.
אז יש סלט קיסר ונראה לי נכון לעשות כבוד גם לקיסרית :-)להבדיל מהקיסר השמנמן - הקיסרית צריכה לשמור על הפיגורה וחוץ מזה אנשובי מה זה לא עושה לי את זה!!
לאכול בעבודה זה לא משהו שאני אוהבת לעשות. חדר האוכל לא מרשים אותי, אוכל שמכינים לאלפי אנשים ביום לא יכול להיות בריא, מגוון או טעים. זו רק דעתי כמובן. אז ברוב ימות השבוע אני מביאה לי אוכל מהבית. אוכל פשוט, שלא צריך לחמם במיקרו המשותף (כי בינינו - מי יודע מי הכין שם מה ואם בכלל מישהו מנקה את הקופסא החשמלית הזו). במילים אחרות - אני מאד מפונקת.
אז 5 דקות עבודה, ערב לפני - ויש לי ארוחת מלכים, מממממ, סליחה - ארוחת קיסריות.
לחמם מחבת פסים. לתבל חזה עוף במלח, פלפל ומעט פפריקה ולצלות משני הצדדים. להניח בצד.לפרוס את הפטריות ולצלות באותו מחבת עד ריכוך. להניח בצד.לשים בקערה חסה, מלפפון חתוך ואדממה.את העוף לחתוך לרצועות ולהוסיף לקערה.להוסיף את הפטריות.
לחמם מבחת טפלון על להבה נמוכה ולקלות את השומשום עד שמזהיב.לערבב יחד את המיונז, סויה וסומסום בצנצנת. לדלל במעט מים.
זהו. כמובן שניתן להוסיף קרוטונים תוצרת בית. אבל ממש אין צורך.
והעיקר - סופ"ש מדהים ומכורבל לפנינו עם המון חורף!
הגשם מביא איתו את הידיעה שחנוכה מתקרב.....סופגניות!
ברקים. רעמים. גשם. מטריות. פוך וכירבולים. מה יותר טוב מזה???והחורף מביא לנו את חנוכה....ולמה לחכות לחנוכה אם אפשר כבר עכשיו להכין סופגניות? אל תתפתו לקנות את הסופגניות בקונדיטוריה. אין על האיכות הביתי. וממש לא מסובך.
לערבב יחד את המים עם השמרים עד תסיסה.בקערת המערבל לערבב את הקמח, המלח והסוכר.לערבב בקערה נפרדת את החלב והביצים ולהוסיף לתערובת הקמח.לאחר שהשמרים תוססים להוסיף לתערובת ולערבב.ללוש מעט ולהוסיף את החמאה.ללוש עד לקבלת בצק רך וגמיש.לכסות במגבת ולהתפיח במקום חמים עד הכפלת הנפח.
לאחר שתפח ללוש על מנת להוציא אויר. לרדד לעלה בעובי של 1 ס"מ בערך ולקרוץ עיגולים. אם רוצים דונאטס אז לקרוץ עוד עיגול קטן יותר.
להניח על תבנית משומנת להתפחה.
בינתיים לחמם שמן על להבה בינונית. כאשר השמן חם להוסיף מספר סופגניות ולטגן כדקה וחצי מכל צד. לוודא שהשמן לא חם מדי.להפוך ולהוציא בעזרת כף מחוררת. להניח על נייר סופג.
ציפוי: לערבב יחד את חומרי הציפוי, אפשר להוסיף מעט צבע מאכל. לזלף על הסופגניות.ניתן בעזרת מזלף להזליף פנימה ריבה, נוטלה או ריבת חלב.אפשר גם לטבול בגנאש שוקולד.
והכי חשוב - שיהיה לנו חורף נפלא עם המווווווווווווווווווווווווווווווון גשם.
או כפי שמוכר גם כעוף גונג באו. מוצאו בחבל סצ'ואן בסין. נקרא על שמו של שליט מחוז שנדונג. המנה עברה אמריקניזציה, כמו רוב המאכלים הסיניים שאנו מכירים. ניתן להחליף את הקשיו בבוטנים.
לערבב בקערה את מרכיבי המרינדה. להכניס פנימה את נתחי העוף ולערבב עד כיסוי. להניח בצד.
בקערה נפרדת לערבב יחד את מרכיבי ברוטב. לטעום ולתקן תיבול במידת הצורך. להניח בצד.
לחמם את השמן בווק ולהוסיף את הפלפל שאטה. לטגן עד שהפלפלים ארומטיים. להוסיף את הג'ינג'ר, שום והחלק הלבן של הבצל הירוק. לטגן מספר דקות. להוסיף את העוף ולטגן 3 - 5 דקות, תוך כדי ערבוב. להוסיף את הקשיו או בוטנים ולערבב. להוסיף את הרוטב ולערבב היטב עד שהעוף מכוסה ברוטב.
לקשט בשארית הבצל הירוק ולהגיש חם. רצוי עם אורז.
במעבד מזון לקצץ את הבצל והפטרוזיליה עד קבלת תערובת משחתית.להוסיף לבשר הטחון יחד עם שאר התבלינים והסודה.לכסות ולאפסן במקרר לפחות שעתיים.ליצור קציצות מהתערובת ולטגן על מחבת פסים רק עד השחמה קלה.להניח בתבנית ולצקת טחינה.לפזר מעל קוביות עגבניה וצנובר קלוי.לאפות כחצי שעה בחום בינוני ולהגיש מיד.
אני אוהבת גשם. זה לא סוד. מי שמכיר אותי יודע שעם טפטוף ראשון אני מתמלאת שמחה. והשבת הזו בורכה במטר גשם כלבבי. שבת מושלמת.ובשבת המושלמת הזו היה מרק סמיך ומהביל על האש.מרק בליווי מקלות לחם - יש מושלם מזה?
לחמם בסיר שמן זית וחמאה.להוסיף את הכרישה, החתוכה לעיגולים ולאדות 5 דקות.לקלוף את תפוחי האדמה ולחתוך לקוביות. להוסיף לסיר ולערבב. לאדות 7 - 10 דקות תוך ערבוב.להוסיף מים רותחים עד כיסוי ולבשל עד שתפוחי האדמה רכים.לתבל במלח ופלפל ולרסק במטחנה ידנית.
ללוש את כל המרכיבים לבצק אחיד.להניח ולכסות במקום חמים כשעתיים להתפחה.לקרוץ עיגולים ולגלגל למקלות בעובי של עפרון.להניח על נייר אפיה בתבנית.להבריש ביצה ולפזר שומשום / זעתר / קצח לבחירה.לאפות כ- 20 דקות עד הזהבה.